Андалусиэ

Андалусиэ (исп-бз. Andalucía) — эспанэ зэгуэт автоном шӀыпӀэ, хэкуи зэхэту: Алмериэ, Кадис, Кордова, Гранада, Ӏуэлвэ, Хъаен, Малага, Севиджэ. И къалэ нэхъышъхьэр Севиджэ. Андалусиэр Еуропэм и ипшъэ-къуэхьэпӀэ лъэныкъуэм хэлъ, ипшъэмкӀэ Гибралтар Ӏузэвымрэ Хы Курытымрэ Ӏулъ, къуэхьэпӀэмкӀэ Португалымрэ Атлантик океанымрэ и гъунапкъыр ирокӀуэ. Исбухьэнм и кӀуэцӀым и гъунапкъхэр ишъхъэрэм Эстремадурэмрэ Кастиджэрэ Ла Манчэмрэ ирокӀуэ, къуэкӀыпӀэмкӀэ Мурсиэм бгъэдохьэ. Тхыдэр Ал-Андалус — хьарып-мыслъымэн цивилизациэ, VIII—XV лъэхъэнэхэм бэлыхьу щытауэ Иберий хы тӀыгуныкъуэм, пэмыкӀыу иджыри «мыслъымэн ИсбухьэнкӀэ» еджу. Къэрал Ал-Андалусым Исбухьэнм и шӀыпӀэм щымыхъукӀэ иджыри Португалым ери хиубыдэт, и къалэ нэхъышъхьу щытар Кордова XI лъэхъэнэм нэс, яужым абы ипӀэм Севиджэрэ Гранадарэ иувахэ. Мыслъымэнхэр Иберий хы тӀыгуныкъуэм щихьэхэр 711 гъэм, апщыгъуэм хэкум мыгъуэр вестготхэм къыхалъхьэт. 713 гъэм мыслъымэнхэм хы тӀыгуныкъуэм и нэхъыбэр яубыд, куэдым убыдыныр зауэншу, лъы ямыгъажу ирагъэкӀуэкӀыу. Къэрал Ал-Андалусыр хокӀуадэ Колумбым Америкэр къыщигъуэт зэманхэм идежь. ӀэнатӀэмрэ политикэмрэ Хэкум и ӀэнатӀэр зыӀыгъыр Андалусиэм и Хунта (Хасэ) Партиэхэр Андалусиэм и парламентым хэтхэ: Исбухьэнм и социал лэжьакӀуэ партиэ Джылэ партиэ Сэмырабгъу зэгуэтхэр Андалусиэ и партиэ Политикэ-администрациэ зэхэтыкӀэр Автоном зэгуэт Андалусиэр щызэфӀэувар 1980 гъэм мазаем и 28, и япэрей статиям автоном статусыр иратхауэ, а автономиэр и тхыдэ идентикэм къыхэкӀыу ӀэнатӀэ хуит иӀэну пӀалъи иӀу, Исбухьэнм и Констуциэм ар куей къэсым ириту. 2006 гъэм и жэпуэгъуэм, Конституциэ комиссиэм и Тхьэмадэ Кортесхэм хаха Статус кӀэ и автономиэмкӀэ, абым Андалусиэр къызэрилъытэр «лъэпкъыгъуэ реалу» (эсп-бз. realidad nacional). Хэкухэр Пщы тхылъ 1833 гъэм къыдэкӀамкӀэ, куей гуэчыгъуэм теухуауэ, Андалусиэр хэкуийкӀэ мэгуэч. Ахэри яужкӀэ муниципалитет 770 зэхэкӀыжьху. Альмериэ (Almería) — 611, 037 джылу, 102 муниципалитету. Кадис (Cádiz) — 1, 178, 773 джылу, 44 муниципалитету. Кордова (Córdoba) — 784, 057 джылу, 75 муниципалитету. Гранада (Granada) — 854, 419 джылу, 168 муниципалитету. Ӏуэлвэ (Huelva) — 482, 965 джылу, 79 муниципалитету. Хъаен (Jaén) — 657, 714 джылу, 97 муниципалитету. Малага (Málaga) — 1, 453, 409 джылу, 100 муниципалитету. Севиджэ (Sevilla) — 1, 811, 177 джылу, 105 муниципалитету. Сурэтылъэ